คือเราไปหาที่โรงพยาบาลแถวบ้าน เราโดนแมวข่วน เราเคยกระตุ้นมาสามครั้งแล้ว ครั้งแรก 7 มีนา 1 เข็ม ครั้งสอง 2 เมษา 1 เข็ม ครั้งที่สาม 2และ5 พฤษภาคม 2 เข็ม เค้าบอกว่าถ้ายังไม่ถึง 6 เดือน เค้าจะยังไม่กระตุ้นให้เพราะยังมีภูมิอยู่ แต่เรากังวลมากกลัวจะเป็นอะไร จะไม่เป็นอะไรใช่มั้ยคะ
สวัสดีค่ะ หากเคยฉีดวัคซีนพิษสุนัขบ้าครบคอร์สมาแล้ว และได้ฉีดกระตุ้นไป 3 ครั้งแล้ว โดยล่าสุดฉีดไปเมื่อวันที่ 5 พ.ค. เมื่อโดนแมวข่วนอีกในวันนี้ ยังไม่จำเป็นต้องฉีดกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้ค่ะโดยปกติ เมื่อฉีดครบ 4-5 เข็มแล้ว ร่างกายก็จะมีภูมิคุ้มกันไปได้นานประมาณ 1 ปี ดังนั้น หากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มที่ 1 ปี แล้วหลังจากนั้น ก็ให้กระตุ้นอีก 1 เข็มทุก 2-3 ปี ร่างกายก็จะมีภูมิคุ้มกันที่สูงไปตลอด และไม่จำเป็นต้องฉีดกระตุ้นในระหว่างนั้นเมื่อโดนสัตว์กัดหรือข่วนค่ะ